11. การควบคุมภายใน

คณะกรรมการบริษัทได้จัดการประชุมครั้งที่ 1/2551 เมื่อวันที่ 29 กุมภาพันธ์ 2551
โดยมีคณะกรรมการตรวจสอบ / กรรมการอิสระ 3 ท่าน เข้าร่วมประชุมด้วย
เพื่อให้ความเห็นเกี่ยวกับการประเมินและอนุมัติแบบประเมินความเพียงพอและความเหมาะสมของระบบการควบคุมภายใน
ทั้ง 5 ด้าน โดยใช้วิธีการซักถามข้อมูลจากฝ่ายบริหาร
และอนุมัติแบบประเมินระบบการควบคุมภายในที่ฝ่ายบริหารและฝ่ายตรวจสอบภายในร่วมจัดทำ
รวมทั้งบริษัทได้มีการให้คณะกรรมการบริษัททำการประเมินผลการปฏิบัติงานของตนเอง
โดยมีวัตถุประสงค์เพื่อให้พิจารณาทบทวนผลงาน ปัญหาและอุปสรรคต่าง ๆ
รวมทั้งการทำงานของคณะกรรมการให้มีประสิทธิภาพ โดยคำนึงถึงความรับผิดชอบ
เพื่อให้สอดคล้องกับหลักการกำกับดูแลกิจการที่ดี ของตลาดหลักทรัพย์แห่งประเทศไทย

คณะกรรมการบริษัทมีความเห็นต่อระบบการควบคุมภายในเช่นเดียวกับคณะกรรมการตรวจสอบ
โดยให้ความสำคัญต่อระบบการควบคุมภายใน สรุปสาระสำคัญได้ 5 ด้าน ดังนี้

1. องค์กรและสภาพแวดล้อม

-   โครงสร้างองค์กร บริษัทฯ
    ได้มีการปรับปรุงผังโครงสร้างองค์กรเพื่อให้การปฏิบัติงานมีความคล่องตัวเหมาะสม
    และสอดคล้องกับสภาพธุรกิจที่มีการแข่งขันสูง อีกทั้งบริษัทฯ ได้จัดตั้งหน่วยงานพัฒนาธุรกิจ
    เพื่อเพิ่มสภาพคล่องและประสานงานในกระบวนการ
    โดยมุ่งสู่เป้าหมายพันธกิจและวิสัยทัศน์ที่กำหนด ประกอบกับบริษัทฯมีการรองรับแผนงาน 3
    ระยะ ตามนโยบายของฝ่ายบริหาร ได้แก่แผนระยะสั้น แผนระยะกลางและแผนระยะยาว
    รวมถึงการบริหารงานภายในให้สอดคล้องพร้อมกำหนดหน้าที่ความรับผิดชอบของแต่ละหน่วยงานอย่างชัดเจนและได้จัดทำหน้าที่ความรับผิดชอบในการปฏิบัติงานของงานแต่ละตำแหน่งเพื่อให้พนักงานใช้เป็นคู่มือในการปฏิบัติงานทุกตำแหน่งในองค์กร

-   กระบวนการทำงานบริษัทได้กำหนดขั้นตอนและกระบวนการทำงาน ( Work Process)
    ที่สำคัญในทุกกิจกรรมเช่น การบริการรักษาพยาบาล การบริการพัสดุ จัดซื้อ
    การพัฒนาและฝึกอบรมรวมทั้งได้จัดทำวิธีปฏิบัติงานไว้เป็นลายลักษณ์อักษร
    และมีการทบทวนแก้ไขวิธีปฏิบัติงานให้เหมาะสมกับสถานการณ์อย่างต่อเนื่อง

-   การกำกับดูแลกิจการ บริษัทมีเจตนารมณ์ในการปฏิบัติงานโดยยึดหลักการกำกับดูแลกิจการที่ดี
    และได้จัดทำหลักการกำกับดูแลกิจการที่ดี เพื่อให้ผู้บริหารยึดถือเป็นแนวทางการปฏิบัติงาน

-   คณะกรรมการบริษัท ได้ส่งเสริมกิจกรรมเสริมสร้างค่านิยมร่วมกันภายใต้ชื่อ “Core Value“
    เป็นกิจกรรมเพื่อสร้างค่านิยมและแนวทางปฏิบัติให้กับพนักงานในองค์กรให้มีความเป็นหนึ่งเดียวกัน
    โดยกิจกรรมดังกล่าวได้สอดคล้องกับวิสัยทัศน์ของบริษัทและช่วยเสริมสร้างผลักดันให้พนักงานทุกคนในองค์กรมีความใส่ใจ
    ร่วมมือ ซื่อสัตย์ พัฒนา ใฝ่หาความรู้ สู่ความเป็นเลิศ

2. การบริหารความเสี่ยง

บริษัทฯ ได้ให้ความสำคัญกับการบริหารความเสี่ยง โดยแต่งตั้ง คณะกรรมการบริหารความเสี่ยง
ทำการติดตามการบริหารความเสี่ยงจากหน่วยงานต่าง ๆ
รวมทั้งจัดให้มีระบบการรายงานและติดตามผลการบริหารความเสี่ยงให้สอดคล้องกับสถานการณ์ปัจจุบัน
ทั้งนี้บริษัทฯ ได้จัดให้มีการฝึกอบรมและฝึกซ้อมทำแผนการดำเนินธุรกิจอย่างต่อเนื่อง
พร้อมทั้งกำหนดผู้ประสานงานความเสี่ยง และผู้รับผิดชอบความเสี่ยงในหน่วยงานต่าง ๆ
รวมทั้งบริษัท ฯ
ได้ทำการประเมินปัจจัยความเสี่ยงที่อาจส่งผลกระทบต่อการดำเนินธุรกิจและเป้าหมายของบริษัทฯ
ประกอบกับการติดตามทบทวนความเสี่ยงเพื่อปรับปรุงและเชื่อมโยงเข้ากับแผนกลยุทธ์ของบริษัทฯ

3. ระบบควบคุมการปฏิบัติงานของฝ่ายบริหาร

บริษัทมีการกำหนดขอบเขต อำนาจหน้าที่ และวงเงินอนุมัติของฝ่ายบริหารแต่ละระดับอย่างชัดเจน
โดยเน้นความสำคัญของการตรวจสอบภายใน
โดยมีคณะกรรมการตรวจสอบภายในเป็นผู้ติดตามผลและควบคุมภายในเป็นระยะ ๆ
รวมทั้งประเมินประสิทธิภาพและความเพียงพอการควบคุมภายใน

4. ระบบสารสนเทศและการสื่อสารข้อมูล

บริษัทได้จัดให้มีข้อมูลนำเสนอต่อคณะกรรมการเพื่อประกอบการตัดสินใจอย่างเพียงพอ นอกจากนี้
บริษัทยังมีระบบการจัดเก็บเอกสารที่ครบถ้วนและเป็นหมวดหมู่
รวมทั้งใช้นโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัท

5. การติดตามผล

บริษัทฯ มีการประชุมคณะกรรมการบริษัท วาระปกติ ในปี 2550 รวม 6 ครั้ง และวาระพิเศษ รวม
3 ครั้ง และมีการประชุมผู้บริหารอย่างสม่ำเสมอทุกเดือน
เพื่อพิจารณาและติดตามผลการดำเนินงานของฝ่ายบริหารให้เป็นไปตามเป้าหมาย
และมีการเปรียบเทียบกับบริษัทซึ่งอยู่ในอุตสาหกรรมเดียวกัน
หากผลการดำเนินการแตกต่างจากเป้าหมาย
จะมีมติให้ฝ่ายบริหารรับไปดำเนินการแก้ไขและรายงานต่อคณะกรรมการบริษัทบริษัทฯ
มีการประชุมคณะกรรมการตรวจสอบ ในปี 2550 รวม 5 ครั้ง
เพื่อพิจารณาและติดตามผลการดำเนินงานอย่างสม่ำเสมอ มีการปฏิบัติตามเป้าหมายที่กำหนดไว้
ระบบการควบคุมภายในเป็นไปอย่างต่อเนื่องและมีการปรับปรุงแก้ไขเพื่อให้สอดคล้องกับสถานการณ์ที่เปลี่ยนแปลงไป
ซึ่งได้รายงานผลการสอบทานงบการเงินต่อคณะกรรมการบริษัททุกไตรมาสเพื่อทราบเป็นปกติ
และรายงานผลการประชุมคณะกรรมการตรวจสอบในงานด้านต่าง ๆ ต่อประธานกรรมการบริษัทฯ
เพื่อรับทราบทุกครั้ง

  ------------------------------------ ------------------- -- --------- -- -------- --- --------- --- ---------- --- ---------- -- ---------- -- ------
  สรุปรายงานการประชุมคณะกรรมการตรวจสอบ ปี                                                                                                           
  2550                                                                                                                                           

                                                                                                                                                 

                                       คณะกรรมการตรวจสอบ                                                                                         

  รายนาม                               วาระปกติ (4)                                                    จำนวนครั้ง       วาระพิเศษ      จำนวนครั้ง       

                                       1                      2            3            4             เข้าร่วม         1             เข้าร่วม        รวม 2
                                                                                                                                                 วาระ

                                       21/2/50                11/5/50      8/8/50       9/11/50       ประชุม          9/10/50       ประชุม          

  คณะกรรมการตรวจสอบ                                                                                                                               

  นายสม วรรณประภา                                                                                 4                           1             5

  นายพรเทพ พัวพรพงษ์                                                                                4                           1             5

  นางเรวดี ต.สุวรรณ                                                                                 4                           1             5

                                                                                                                                                  

  ผู้เข้าร่วมประชุม                                                                                                                                    

  นายชัยสิทธิ์ วิริยะเมตตากุล                 -                      -                        -             1              -             0             1

  นางบวรพรรณ รัฐประเสริฐ                 -                                                           3              -             0             3

  นายแพทย์ชัยสิทธิ์ คุปต์วิวัฒน์                                                                            4              -             0             4

  นางชุมศรี ชัยชิตาทร                                                                    -             3              -             0             3

  นายยงยุทธ โดมสุริยา                                           -            -            -             1              -             0             1

  นายประสพ ดอกคำ                                                                                  4              -             0             4

  นางสาวณีรนุช เลอสรวงศานติ                                                                          4                           1             5

  นางสาวนงราม เลาหอารีดิลก (ผู้สอบบัญชี)                                                                4              -             0             4

  นางสาวสุนันทา คำสุข (ผู้สอบบัญชี)                                 -                                     3              -             0             3
  ------------------------------------ ------------------- -- --------- -- -------- --- --------- --- ---------- --- ---------- -- ---------- -- ------